b'\n_START_ARTICLE_\nZvezde ple\xc5\xa1ejo (2. sezona)\n_START_PARAGRAPH_\nDruga sezona plesnega \xc5\xa1ova Zvezde ple\xc5\xa1ejo bo na sporedu spomladi 2018 na POP TV z za\xc4\x8detkom 11. marca. Oddajo bosta zopet vodila Peter Poles in Tara Zupan\xc4\x8di\xc4\x8d, plesne pare pa bodo ponovno ocenjevali sodniki Andrej \xc5\xa0kufca (glavni sodnik), Katarina Venturini, Nika Ambro\xc5\xbei\xc4\x8d Urbas in Lado Bizovi\xc4\x8dar._NEWLINE_Druga sezona je v \xc5\xa1ov prinesla tudi dolo\xc4\x8dene spremembe in novosti. Devetim izku\xc5\xa1enim plesalcem prve sezone Zvezde ple\xc5\xa1ejo \xe2\x80\x93 Tadeji Pavli\xc4\x8d, Martini Plohl, Jagodi Batagelj, Maji Ger\xc5\xa1ak, Valeriyi Musina, Mateju Krajcerju, Andreju Rebuli, Toma\xc5\xbeu \xc5\xa0teru in Mihi Peratu \xe2\x80\x93 so se pridru\xc5\xbeili trije novi obrazi: Gordana Grando\xc5\xa1ek Whiddon, Arnej Ivkovi\xc4\x8d in Miha Vodi\xc4\x8dar.\n_START_SECTION_\nGlasovanje\n_START_PARAGRAPH_\nNastope plesnih parov ocenjujejo sodniki in gledalci. Vsak izmed sodnikov vsak plesni par oceni z oceno 1\xe2\x80\x9310. Njihove ocene za posamezni par se se\xc5\xa1tejejo in na podlagi teh se\xc5\xa1tevkov se jih razvrsti od najbolje do najslab\xc5\xa1e ocenjenega para. Ocene se nato pretvorijo v to\xc4\x8dke: najbolj\xc5\xa1i par dobi najvi\xc5\xa1je \xc5\xa1tevilo to\xc4\x8dk, ki je enako \xc5\xa1tevilu \xc5\xa1e tekmujo\xc4\x8dih parov, najslab\xc5\xa1i pa najni\xc5\xbeje \xc5\xa1tevilo to\xc4\x8dk (1 oz. zaradi izena\xc4\x8denj obi\xc4\x8dajno ve\xc4\x8d kot 1). Tem to\xc4\x8dkam se pri\xc5\xa1tejejo to\xc4\x8dke gledalcev (par, ki prejme najve\xc4\x8d glasov, prejme najve\xc4\x8d to\xc4\x8dk itd.) v razmerju 50 \xe2\x88\x92 50. Na podlagi tega se\xc5\xa1tevka se dolo\xc4\x8di, kateri pari so varni, katera para sta ogro\xc5\xbeena in kateri par izpade. Koliko glasov in posledi\xc4\x8dno to\xc4\x8dk gledalcev je prejel kateri par, ni razkrito, razkrito je le, katera dva para sta imela najni\xc5\xbeji se\xc5\xa1tevek to\xc4\x8dk sodnikov in gledalcev (ogro\xc5\xbeena para) in kateri najni\xc5\xbejega (izlo\xc4\x8deni par).'